
Az ülés helye: Faluház és Könyvtár rendezvényterme (Szentpéterszeg, Fekete B. u. 9. szám)

             Harasztosi Gyula 

 települési képviselő 
 Szabó László 




 települési képviselő

 Tornyi Lajos 




 települési képviselő

 Közös önkormányzati hivatal részéről:        
 Dr. Karancsi- Vámosi Margit 

 Roóné Gombos Andrea


  pénzügyi vezető
 Ékes-Tornyi Edina



  jegyzőkönyvvezető
Meghívott vendégek:-
Olajos Mihály polgármester: Tisztelettel köszöntöm a közmeghallgatással egybekötött ülésen megjelent képviselő- társaimat, és a helyi érdeklődő lakosságot. Megállapítom a határozatképességet, hét képviselő van jelen a mai ülésen. Felkérem a jegyzőkönyv vezetésére Ékes-Tornyi Edina köztisztviselő asszonyt. Az előterjesztések írásos formában minden képviselő részére kiküldésre kerültek. Zárt ülést is terveztünk, ezért kérdezem a testületet, hogy a meghívóban jelzett napirenden szereplő témák sorrendjével egyetértenek-e?

Szabó László képviselő: Méltánytalanul sok megtárgyalnivaló van, a közmeghallgatásra nem jut idő.

Kovács Imre képviselő: A közmeghallgatás miatt vegyük előre a szociális célú tűzifa kérelmek elbírálását, ez legyen az előző ülés tájékoztatója után. A többi napirendi pont megtárgyalásánál már jelen lehet a lakosság. 
Olajos Mihály polgármester: Kézfelnyújtással jelezzenek, amennyiben egyetértenek Kovács Imre javaslatával, mely szerint a tájékoztató után zárt ülés keretein belül a tűzifa kérelmek elbírálása következzen, és ezután folytatódjon a nyílt ülés.
A döntéshozatalban résztvevők száma: 7 fő

A Képviselő-testület 7 igen szavazattal a következő határozatot hozta:
117/2014. (XII.17.)Önk. számú
HATÁROZAT

Szentpéterszeg Község Önkormányzat Képviselő-testülete a meghívóban szereplő napirendi pontokat az alábbiak szerint fogadja el.

 Napirendi pontok: 





  1./
Tájékoztató az előző képviselő-testületi ülés óta eltelt időszakról
            Előadó: Olajos Mihály polgármester 

  Zárt ülés

 1./       A szociális célú tűzifa kérelmek elbírálása

Előadó: Olajos Mihály polgármester

          Nyílt ülés
2./
Javaslat az államháztartáson kívüli forrás átadásáról és átvételéről szóló önkormányzati rendelet megalkotására
                                      Előadó: Olajos Mihály polgármester
3./
A települési hulladékkal kapcsolatos hulladékgazdálkodási közszolgáltatásról szóló 16/2013.(XII.04.) számú rendelet módosításának megtárgyalása
           Előadó: Olajos Mihály polgármester



 4. /
Az önkormányzat 2015. évi munkatervének megtárgyalása
          

  
Előadó: Olajos Mihály polgármester

5./
Vélemény a Hajdú-Bihar Megyei Kormányhivatal részére iskolai körzethatárok kijelöléséhez
                     
             Előadó: Olajos Mihály polgármester

6./        Javaslat Olajos Mihály polgármester részére jutalom 

            megállapítására
             Előadó: Tornyi Lajos ÜVVB elnök
7./        Egyebek       
1. napirendi pont: Tájékoztató az előző képviselő-testületi ülés óta eltelt időszakról
Olajos Mihály polgármester: Tájékoztatom a megjelenteket arról, hogy a sportpálya fejlesztés befejeződött. Az öntözőrendszer kiépítése megtörtént, az öntözőberendezés igazán impozáns látványt nyújt. A nagypálya kerítésének felújítása, kiépítése zajlik még. A szociális célú tűzifa szállítását megkezdte az erdészet. Mint tudjuk a Hajdú-Bihari Önkormányzatok Vízmű Zrt. már nem tud szolgáltatni a jövő évben, ezért a Tiszamenti Regionális Vízművek Zrt-vel tárgyalásokat folytatunk az ívóvíz szolgáltatásról. A múlt ülésen négy határozatot hoztunk arról, hogy szándékaink szerint milyen formában lehetséges a víziközmű szolgáltatás további sorsa. Részvényt is vásároltunk a TRV Zrt-től. A mai napon küldtek el részünkre egy szerződés tervezet, melyet minden képviselő részére ki fogunk küldeni tanulmányozásra a holnapi napon. Kiderült közben az is, hogy a megyéből 68 település nem fogja TRV. Zrt-t, mint állami szolgáltatót választani, mert a Debreceni Vízmű Zrt. ezeken a településeken már szennyvízszolgáltatást végez, közös pályázatot nyertek. Valószínűleg velük fognak az ivóvíz víziközmű ellátásáról szerződni. Több önkormányzat a Debreceni Vízművel is tárgyalásokat folytat azért, hogy a TRV Zrt ajánlatával összehasonlítsák. Felvettem a kapcsolatot én is a Debreceni Vízmű Zrt-vel, és árajánlatot szeretnék kérni az szolgáltatásra. Megmondom őszintén, hogy nem tetszik az állami szolgáltató hozzáállása, mert először azt ígérte, hogy a szükséges vagyonértékelést saját költségén végeztei el, most pedig a bérleti díjból kívánja jóváírni azt. Várni kell még, jól át kell gondolni, hogy kire bízzuk a víziközmű szolgáltatást. Kérdés, hozzászólás, van-e a jelenlévők részéről? 
Kovács Imre képviselő: Mi a határidő, hogyan képzeljük el a szolgáltató váltást?
Olajos Mihály polgármester: A TRV Zrt. 2015. 01. 01. napjával már szolgáltatni szeretne. Amennyiben ez mégsem valósulna meg, az energetikai hivatal jelöli ki azt a szolgáltatót, akivel 2015. 06. 30-ig ideiglenesen el szeretnénk láttatni a feladatot. Az egyebek megtárgyalásánál erre még egyszer ki szeretnék térni, hiszen felmerülhet az is, hogy a megyei vízmű nem tud majd szolgáltatni január 01. napjától, és új szolgáltatónk még nem lesz, így szükséges kijelölni egy szolgáltatót a településre is.
Kovács Imre képviselő: Szeretnék rákérdezni az önkormányzati nyugdíjasok megvendégelésével kapcsolatosan. Az igaz, hogy aki nem ment el a rendezvényre az nem kapta meg a  4.000.- Ft-ot?
Olajos Mihály polgármester: Igen, részben igaz. Az az intézményi nyugdíjas, aki jelezte, hogy beteg, és önhibáján kívül nem tud eljönni, az megkapta az ajándékot. Amennyiben nincs további kérdés, kérem szavazzanak arról, hogy elfogadják-e az elmúlt időszak tájékoztatóját?
A döntéshozatalban résztvevők száma: 7 fő

A Képviselő-testület 7 igen szavazattal a tájékoztatót elfogadta.

ZÁRT ÜLÉS következik, mely után nyílt ülés folytatódik.
2. napirendi pont: Javaslat az államháztartáson kívüli forrás átadásáról és átvételéről 


        szóló önkormányzati rendelet megalkotásáról
Olajos Mihály polgármester: A napirendi ponthoz jegyző asszonynak van hozzáfűznivalója. 
Dr. Karancsi-Vámosi Margit jegyző: A Magyarország helyi önkormányzatairól szóló 2011. évi CLXXXIX. törvény 41. § (9) bekezdése az önkormányzatok részére kötelező rendeletalkotási tárgykörré tette az államháztartáson kívüli forrás átadására és átvételére vonatkozó rendelkezések szabályozását, erre született ez a rendelet tervezet.

Olajos Mihály polgármester: Kérdés felmerült-e témával kapcsolatosan? Úgy látom nincs hozzászólás, ezért szavazhatunk az előterjesztett rendelet elfogadásáról. Kérem szavazzunk arról, hogy az előterjesztett rendelet tervezetet el kívánják-e fogadni. Kérem kézfelnyújtással jelezzék. 

A döntéshozatalban résztvevők száma: 7 fő

A Képviselő-testület 6 igen szavazattal, egy ellenszavazat (Balogh Gyula) mellett a következő rendelet alkotja:

Szentpéterszeg Község Önkormányzata

17/2014. (XII.17.) önkormányzati rendelete

Az államháztartáson kívüli forrás átadásáról és átvételéről
Szentpéterszeg Község Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvény 41.§ (9) bekezdésében kapott felhatalmazás alapján, valamint az Alaptörvény 32. cikk (1) bekezdés a) pontjában meghatározott feladatkörében eljárva a következezőket rendeli el: 
1. A rendelet hatálya

1.§ (1) A rendelet hatálya kiterjed mindazon természetes személyekre, az államháztartás körébe nem tartozó jogi személyekre, jogi személyiséggel nem rendelkező szervezetekre, akik részére Szentpéterszeg Község Önkormányzata (a továbbiakban: Önkormányzat) pénzeszközt ad át, vagy akitől pénzeszközt vesz át. 

(2) A rendelet hatálya nem terjed ki a külön önkormányzati rendeletekben meghatározott támogatásokra, így különösen a szociális ellátásokra, a szociálisan rászorultak részére megállapított pénzbeli támogatásokra, segélyekre, ösztöndíjakra, lakáscélú támogatásokra, valamint a közfeladat ellátására kötött megállapodás keretében átadott pénzeszközökre. 

2. Államháztartáson kívüli forrás átadásának szabályai
2. §
 (1) Az Önkormányzat tárgyévi költségvetési rendeletében határozza meg azon költségvetési előirányzatait, melyek terhére céljelleggel visszatérítendő vagy vissza nem térítendő támogatást nyújthat. 

(2) Támogatásban részesülhet: 

a) aki az Önkormányzathoz támogatás iránti egyedi kérelmet nyújt be, 

b) aki a képviselő-testület által kiírt pályázati felhívásra a pályázati kiírásnak megfelelő pályázatot nyújtott be, 

c) akinek a javára az önkormányzat mindenkori költségvetési rendeltének előirányzatában címzetten támogatás került megállapításra. 
3. §
 (1) A 2. § (2) bekezdés a) pontja szerinti támogatás iránti kérelmet a polgármesterhez kell benyújtani. 

(2) A támogatás iránti kérelmet a polgármester döntéshozatalra a képviselő-testület elé terjeszti. 

 (3) A támogatásra vonatkozó döntésnek tartalmaznia kell a támogatott nevét, a támogatás összegét, a támogatás célját. 

(4) A támogatás kifizetésére történhet utólagos elszámolás mellett előfinanszírozás, vagy beszámolást követő utófinanszírozás formájában. A támogatás folyósítása egy összegben vagy részletekben, időarányosan vagy teljesítésarányosan történhet. 

(5) A képviselő-testület a visszatérítendő támogatás kifizetését meghatározott saját forrás vagy egyéb forrásból juttatott támogatás elnyeréséhez kötheti. Ez esetben a Támogatottnak a saját forrás vagy egyéb forrásból juttatott támogatás meglétét igazolnia kell. 
4. §
(1) Az önkormányzat által nyújtott céljellegű, fejlesztési vagy működési célú támogatások esetén – értékhatárra vonatkozó korlátozás nélkül – a támogatás folyósítására megállapodást kell kötni a támogatottal. A megállapodásnak tartalmaznia kell: 

a) a megállapodó felek megnevezését, címét, képviseletében eljáró személyeket, 

b) a támogatás nyújtásáról szóló döntés számát, 

c) a támogatás célját, 

d) a támogatás összegét, annak fedezetét, 

e) a támogatás felhasználásának időpontját, teljesítését, 

f) a pénzügyi elszámolás módját, határidejét. 

g) a megállapodásban vállalt kötelezettségek nem teljesítésének következményeit. 

h) a nem cél szerint felhasználás esetén a visszatérítési kötelezettséget, a visszatérítés időpontját, időtartamát és feltételeit. 

j) A támogatás célnak megfelelő felhasználását az önkormányzat jogosult a helyszínen ellenőrizni. 

(2) A támogatási megállapodást a képviselőtestület döntése alapján a polgármester írja alá. 

(3) A támogatás kifizetése előtt, a támogatási megállapodás aláírásával egyidejűleg a Támogatottnak köztatozás mentességéről 30 napnál nem régebbi igazolást kell benyújtani. 

(4) A támogatási megállapodás módosításáról a Támogatott írásbeli kérelmére a képviselő-testület dönt. 
5. §
A támogatással kapcsolatos adatok közérdekű adatnak minősülnek, melyre vonatkozóan az Önkormányzatot az irányadó jogszabályokban előírt nyilvántartási és közzétételi kötelezettség terheli. 
6. §

A támogatott a kapott támogatási összeget kizárólag a támogatási megállapodásban megjelölt célokra fordíthatja, és más szervezet részére támogatásként tovább nem adhatja. Ez alól kivételt képez, amennyiben a támogatási megállapodás a képviselő-testület döntése alapján erről kifejezetten rendelkezik.
7. §

 (1) A támogatás összegének felhasználásáról a Támogatottnak a támogatás kifizetését, vagy a támogatási cél megvalósulását követő 60 napon belül, vagy a támogatási megállapodásban meghatározott elszámolási határidőre elszámolást kell benyújtani az Önkormányzat felé. A támogatás elszámolásának részletes szabályait a támogatási megállapodás tartalmazza. 
(2) A Támogatott különösen indokolt esetben kérheti ez elszámolási határidő meghosszabbítását. A kérelmet írásban kell benyújtani, legkésőbb az eredeti elszámolási határidő lejártáig. A határidő meghosszabbításról a polgármester dönt. 
8. §

 A polgármester a költségvetés végrehajtásáról szóló beszámolóban tájékoztatja a képviselő-testületet a beszámolás tárgyát képező évben államháztartáson kívülre átadott pénzeszközök teljesüléséről. 
3. Az államháztartáson kívüli forrás átvételének szabályai
9. §
(1) Az államháztartáson kívüli forrás átvételéről – az alapítványi forrás kivételével – a képviselő-testület dönt.
(2) Az államháztartáson kívüli forrás átvételénél vizsgálni kell az átvétel következményeként az Önkormányzatnál esetlegesen felmerülő kiadásokat, a pénzeszköz átvétel következményeit. 

(3) Az államháztartáson kívüli forrás étvételéről szóló megállapodást a polgármester köti meg. 

4. Záró rendelkezés
10. §
Jelen rendelet a kihirdetését követő napon lép hatályba. 
Szentpéterszeg, 2014. december 17.

         Olajos Mihály                                                    Dr. Karancsi-Vámosi Margit

         polgármester                                                                        jegyző
A rendelet 2014. 12. 17. napján a hivatal hirdetőtáblájára kihelyezéssel kihirdetésre került.


                                                                                              Dr. Karancsi-Vámosi Margit







                       jegyző 
3. Napirendi pont: A települési hulladékkal kapcsolatos hulladékgazdálkodási

         közszolgáltatásról szóló 16/2013.(XII.04.) számú rendelet   

         módosításának megtárgyalása
Olajos Mihály polgármester: Törvényi előírások alapján át kell dolgozni a rendeletünket, melyhez a kormányhivatal adott útmutatást. Kötelező január 01. napjától elkülönítetten kezelni a hulladékot. 
Dr. Karancsi-Vámosi Margit jegyző: Mellékeltem a kormányhivatal iránymutatásait az előterjesztéshez. Ennek alapján készült el a tervezet. Hatályon kívül kellett az elavult részeket helyezni, és hatáskörváltozás is volt.
Kovács Imre képviselő: A tényekben láttam, hogy egy településen 120 literes edény ki lett számlázva egy 60 literes helyett. Később megtérítik a lakosnak a többletszámlázást.
Olajos Mihály polgármester: A témával összefüggésben legyen a hozzászólás. Megvonom a szót, amennyiben nem ehhez a témához tartozik.

Szabó László képviselő: Az ürítő kötelezettségét is bele kellene tenni, nem csak a lakosét. A hulladék elszállítója nem teszi vissza az edényt a helyére, gyakran az úttestre lóg, megrongálódik. Szabályozni kellene, hogy az úttesttől milyen távolságra legyen visszahelyezve.
Kovács Imre képviselő: Határt kell szabni, ne este nyolckor vigyék el a szemetet. 
Olajos Mihály polgármester: Szavazhatunk az előterjesztett rendelet elfogadásáról, nincs több hozzáfűznivaló? Kérem kézfelnyújtással jelezzék, amennyiben az előterjesztett hulladékgazdálkodási  rendelet módosításáról szóló tervezetet jóváhagyják. 

A döntéshozatalban résztvevők száma: 7 fő

A Képviselő-testület 4 igen szavazattal, 3 tartózkodás (Balogh Gyula, Kovács Imre, Szabó László) mellett a következő rendelet alkotja:
Szentpéterszeg Község Önkormányzata

                                     18/2014. (XII.17.) önkormányzati rendelete

a települési hulladékkal kapcsolatos hulladékgazdálkodási közszolgáltatásról szóló 16/2013. (XII. 04.) önkormányzati rendelet módosításáról

Szentpéterszeg Község Önkormányzata Képviselő-testülete az Alaptörvény 32. cikk (2) bekezdésében, a hulladékról szóló 2012. évi CLXXXV. törvény (a továbbiakban: Ht.) 35. §-ában és 88. § (4) bekezdés a) pontjában foglalt felhatalmazás alapján, a Magyarország helyi önkormányzatairól szóló 2011. évi CLXXXIX. törvény  13. § (1) bekezdés 19. pontja szerinti feladatkörében eljárva a települési hulladékkal kapcsolatos hulladékgazdálkodási közszolgáltatásról szóló 16/2013. (XII. 04.) önkormányzati rendeletet módosítására a következőket rendeli el:
1. §

(1)  A rendelet 2. § (1) bekezdése helyébe az alábbi rendelkezés lép:

„ (1)  A közszolgáltató Szentpéterszeg község bel- és külterületén köteles biztosítani a települési hulladékkal kapcsolatos hulladékgazdálkodási közszolgáltatást (közszolgáltatási terület).”

(2)  A rendelet 2. § (2) bekezdése helyébe az alábbi rendelkezés lép:

„(2) A rendelet személyi hatálya az (1) bekezdésben meghatározott közszolgáltatási  területen lévő ingatlan használójára (tulajdonos, vagyonkezelő, birtokos, társasház és lakásszövetkezet), valamint a hulladékgazdálkodási közszolgáltatást ellátó közszolgáltatóra terjed ki.”

2. §

A rendelet 6. § (6) bekezdése helyébe az alábbi rendelkezés lép: 

„(6) Szüneteltethető a közszolgáltatási jogviszony, ha az ingatlanhasználó az ingatlant legalább 30 napig nem használja, feltéve, hogy a szüneteltetés várható időtartamát legalább 8 nappal korábban írásban bejelenti a közszolgáltatónak. A bejelentésben foglaltak valódiságát a közszolgáltató jogosult ellenőrizni. Az ingatlan újbóli használatba vételét az ingatlanhasználónak írásban be kell jelenteni a közszolgáltató felé.”

3. §

A rendelet II. fejezet 7. § helyébe az alábbi rendelkezés lép:

                                                „ II. fejezet

A hulladékgazdálkodási közszolgáltatás kötelező igénybevétele

7. § A helyi közszolgáltatás körében az ingatlanhasználó és a közszolgáltató közötti jogviszonyt a települési hulladékra vonatkozó közszolgáltatás esetében az a tény hozza létre, hogy a közszolgáltató az ingatlanhasználó számára a közszolgáltatást felajánlja, illetve a közszolgáltatás teljesítésére rendelkezésre áll. A közszolgáltatás teljesítésének feltételeiben, a hulladék begyűjtésének, elszállításának rendjében bekövetkező változásokról a közszolgáltató az ingatlanhasználót – a változás bekövetkezte előtt – írásban értesíteni köteles. „
                                                    4. §

(1)  A rendelet 8. § címe az alábbiak szerint módosul:

A hulladékgazdálkodási közszolgáltatás ellátásának rendje és módja.

(2)  A rendelet 8. § (3) bekezdése helyébe az alábbi rendelkezés lép:

„(3) A hulladék begyűjtésének, elszállításának rendje, gyakorisága: az ingatlanhasználók heti egy alkalommal kötelesek a települési hulladék elszállítását igénybe venni.
A közszolgáltató munkaszüneti napok miatti ürítési nap áthelyezéséről az ingatlanhasználókat hirdetményben köteles tájékoztatni.”

                                                            5. §

A rendelet az alábbi 8/A. §-sal egészül ki:

„8/A. Az üdülőingatlanok esetében – amennyiben azokban állandó jelleggel senki sem tartózkodik – a közszolgáltató április 1. és szeptember 30. között biztosítja a hulladékgazdálkodási közszolgáltatást.”

                                                              6. §

(1)  A rendelet 9. § (3) bekezdése helyébe az alábbi rendelkezés lép:

„ (3) A hulladék elszállítása céljából kihelyezett gyűjtőedény fedelének – a közterület szennyezésének elkerülése érdekében – lecsukott állapotban kell lennie. A hulladékot a gyűjtőedényben úgy kell elhelyezni, hogy az az edény mozgatásakor és ürítésekor ne szóródjon, valamint a gépi ürítést ne akadályozza. A kihelyezett gyűjtőedény nem akadályozhatja a jármű és a gyalogos forgalmat és elhelyezése egyébként sem járhat baleset vagy károkozás veszélyének előidézésével.”

                                                 7. §

A rendelet  11. § (3) bekezdése helyébe az alábbi rendelkezés lép:

„ (3) Ha a gyűjtőedényben olyan nedves hulladékot helyeztek el, amely az edényben összetömörödött vagy befagyott, illetve az edényben lévő hulladékot úgy összepréselték, hogy emiatt az edényt üríteni nem lehet, az ingatlanhasználó a közszolgáltató felhívására köteles az edényt üríthetővé, illetve használhatóvá tenni.”

                                               8. §

A rendelet 2. § (3) bekezdése, 6. § (2) bekezdése, 10. § (4) bekezdése és 15. § (5) bekezdése hatályát veszti.

                                                          9. §

Ez a rendelet a kihirdetést követő napon lép hatályba.

Szentpéterszeg, 2014. december 17. 
     Olajos Mihály                                                         Dr. Karancsi-Vámosi Margit

     polgármester





                 jegyző                          

A rendelet 2014. 12. 17. napján a hivatal hirdetőtáblájára kihelyezéssel kihirdetésre került.


                                                                                                       Dr. Karancsi-Vámosi Margit







                              jegyző 
4. napirendi pont: Az önkormányzat 2015. évi munkatervének megtárgyalása
Olajos Mihály polgármester: Az írásos előterjesztéshez van-e kérdés vagy hozzászólás?
Tóthné Gara Márta alpolgármester: A civil szervezetek beszámolója mit takar, melyik civil szervezetről szól. Ezt, mint a Baráti kör elnöke kérdezem.
Olajos Mihály polgármester: Azokra a civil szervezetekre gondolunk, akik működési támogatást kértek a képviselő-testülettől. Minden évben elkülönítünk egy bizonyos összeget az egyesületek támogatására. Több szervezet kér is támogatást, és amennyiben részükre bizonyos összeg kifizetésre kerül, el kell számolniuk tevékenységéről és a támogatási összeg felhasználásáról március 31-ig.
Kovács Imre képviselő: Illő lenne egy évben egyszer egy tájékoztatót tartani minden civilnek a támogatás fejében.

Balogh Gyula képviselő: Annak idején volt egy olyan döntés, hogy amelyik civil ingyen használja a faluházat, az is számoljon be.
Roóné Gombos Andrea: Minden civil éves beszámolója nyilvános, fent van az igazságügyi minisztérium honlapján.
Olajos Mihály polgármester: A jövő évi munkatervhez van-e kiegészítés, javaslat? 
Szabó László képviselő: Egészségügyi ellátást végző, a doktornőre gondolok, is beszámolhatna.
Olajos Mihály polgármester: Úgy látom nincs több hozzászólás, ezért szavazhatunk az előterjesztett határozati javaslatról. Kérem szavazzunk arról, hogy el kívánják-e fogadni a beterjesztett munkatervet.

A döntéshozatalban résztvevők száma: 7 fő

A Képviselő-testület 7 igen szavazattal a következő határozatot hozta:
119/2014.(XII. 17.) Önk. számú 

Határozat
Szentpéterszeg Község Önkormányzata Képviselő-testülete a képviselő-testület 2015. évi munkatervét az alábbiak szerint állapítja meg:

MUNKATERV

2015. év
A képviselő-testületi ülések helye: Szentpéterszeg Község Önkormányzatának tanácskozó terme (4121 Szentpéterszeg, Kossuth u. 45.)

Rendes ülések állandó napirendje:
1. Tájékoztató a két ülés közötti fontosabb ügyekről, valamint a polgármester átruházott hatáskörben hozott döntéseiről

            Előadó: polgármester
2. Kérdések, bejelentések, interpellációk

Rendes ülések időpontja és napirendje:
Február

1. Rendelet Szentpéterszeg Község Önkormányzata 2015. évi költségvetéséről

            Előadó: Olajos Mihály polgármester
2. Közös Önkormányzati Hivatal 2015. évi költségvetésének véleményezése
            Előadó: Olajos Mihály polgármester

3. A 2015. évi közbeszerzési terv jóváhagyása

           Előadó: Olajos Mihály polgármester

Március

1. A Berettyóújfalui Rendőrkapitányság vezetőjének beszámolója 

Előadó: kapitányság vezetője 
2. Beszámoló a községi közművelődés terén 2014. évben végzett feladatokról, tájékoztató a 2015. évi tervekről, feladatokról

           Előadó: Vadászné Balogh Mária intézményvezető

3. Tájékoztató a helyi civil szervezetek 2014. évi tevékenységéről és a 2015. évre kitűzött céljaikról

          Előadó: Helyi civil szervezetek vezetői

Április

1. Rendelet Szentpéterszeg Község Önkormányzata 2014. évi zárszámadásáról

            Előadó: Olajos Mihály polgármester
2. Éves összefoglaló jelentés a 2014. évi belső ellenőrzésről

            Előadó: Olajos Mihály polgármester
Május

1. Beszámoló a Családsegítő és Gyermekjóléti Szolgálat 2014.évi munkájáról beszámoló

Előadó: a Szolgálat vezetője
2. Beszámoló a Mesevilág Óvoda éves munkájáról 

Előadó: Kolozsváriné Pálfi Ildikó óvoda vezetője
Június

1. Tájékoztató a szociális alapellátások (idősek nappali ellátása, étkeztetés, házi segítségnyújtás, fogyatékkal élők nappali ellátása) feladat ellátási szerződés szerinti végzéséről

            Előadó: szolgáltató vezetője
Szeptember
1. Beszámoló Szentpéterszeg Község Önkormányzata 2014. évi költségvetésének első félévi végrehajtásáról
           Előadó: Olajos Mihály polgármester
Október

1. Tájékoztató az önkormányzat 2015. I-III. negyedéves gazdálkodásáról

Előadó: Olajos Mihály polgármester

2. Az önkormányzat 2016. évi belső ellenőrzési tervének jóváhagyása

            Előadó: Olajos Mihály polgármester
November

1. Tájékoztató a települési nemzetiségi önkormányzat tevékenységéről

Előadó: nemzetiségi önkormányzat elnöke

December

1. A képviselő-testület 2016. évi munkatervének megvitatása

Előadó: Olajos Mihály polgármester

2. Közmeghallgatás
A képviselő-testület megbízza a polgármestert és a jegyzőt, hogy a határozat végrehajtásáról gondoskodjanak.

Határidő: folyamatos

Felelős:   Olajos Mihály polgármester

                Dr. Vámosi Margit jegyző

5. napirendi pont: Vélemény a Hajdú-Bihar Megyei Kormányhivatal részére iskolai 
                                   körzethatárok kijelöléséhez
Olajos Mihály polgármester: A körzetek megállapításához az önkormányzatnak véleményt kell alkotniuk az iskolai körzethatárok kialakításához.

Dr. Karancsi-Vámosi Margit jegyző: A testület véleményét meg kell küldeni a kormányhivatal részére a településen élő halmozottan hátrányos helyzetű, általános iskolába járó gyermekek létszámával együtt. 
Olajos Mihály polgármester: Legyenek szívesek kézfeltartással jelezni az előterjesztett körzethatár elfogadását.
A döntéshozatalban résztvevők száma: 7 fő
A Képviselő-testület 7 igen szavazattal a következő határozatot hozta:

120/2014. (XII.17.)Önk. számú

HATÁROZAT
Szentpéterszeg Község Önkormányzatának Képviselő-testülete a nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet 24.§(1) bekezdése alapján a felvételi körzetek megállapításához a Hajdú-Bihar Megyei Kormányhivatal részére az alábbi véleményt adja:

· a településen a jegyző nyilvántartásában szereplő, a településen lakóhellyel, ennek hiányában tartózkodási hellyel rendelkező halmozottan hátrányos helyzetű, általános iskolába járó gyermekek létszáma: 12 fő

· Szentpéterszeg községben egy általános iskola működik.

· A 2015/2016-os tanévben a korábbi évekhez hasonlóan az alábbi települések iskoláskorú gyermekeit:

· Esztár,

· Gáborján,

· Hencida, 

· Váncsod, 

· Bojt.

A körzethatárok meghatározásánál a képviselő-testület kéri figyelembe venni, hogy a személyi és tárgyi feltételek az elkövetkező tanévben is biztosítják a környező települések iskoláskorú gyermekeinek Szentpéterszeg községben történő oktatását, nevelését.

A képviselő-testület megbízza a polgármestert, hogy az önkormányzat véleményéről a Hajdú-Bihar Megyei Kormányhivatalt tájékoztassa.

Határidő: azonnal

Felelős:   Olajos Mihály polgármester

6. napirendi pont: Javaslat Olajos Mihály polgármester részére jutalom megállapítására

Olajos Mihály polgármester: A napirendi pont előterjesztőjének, az Ügyrendi Összeférhetetlenségi és Vagyonnyilatkozatokat Vizsgáló Bizottság elnökének átadom a szót.
Tornyi Lajos képviselő: Tájékoztatom a képviselő társaimat arról, hogy a bizottság a tegnapi napon megtárgyalta, véleményt alkotott a polgármester részére jutalom megállapítása javaslattal kapcsolatosan. Mindenki tudja, hogy a polgármester keresete 166.070.-Ft-al csökkent a választások óta. Havonta 149.000.- Ft jutalom megállapítására tettem a bizottsági ülésen is javaslatot, 17.000.- forinttal kevesebb, mint amit a testület elé terjesztettem, melyet nem fogadott el a bizottság. 2:1 arányban fogadta el a bizottság azt az indítványt, hogy mindösszesen 100.000.- Ft legyen 2,5 hónapra a polgármester jutalma a 2014-es év hátralevő részére. Ezt szeretném a képviselő-testület részére beterjeszteni.
Harasztosi Gyula képviselő: Én tettem ezt a javaslatot. A törvényi szabályozás alapján hat havi jutalom megállapítására nyílik lehetőség. Az előterjesztésben nem törvényes összeg szerepel, a 149.000.-Ft havi jutalom a legmagasabb összeg, amit a törvény alapján oda lehet ítélni. Az előterjesztett jutalmat én is magasnak tartottam. Számomra a havi 40.000.- Ft-os jutalom elfogadható összeg, és a 2015. évre pedig még lehetőségünk lesz a jutalmazásra. A vezető óvónő fizetésével - ami 336.400.- Ft - hasonlítom össze, így az általam javasolt havi 40.000.- Ft-tal eléri a vezető óvónő illetményét a polgármester részére együtt kifizetett bér és jutalom.
Kovács Imre képviselő: Az eredeti javaslat törvénytelen, erkölcstelen, tisztességtelen, hiszen tudta, hogy mire vállalkozik. Az Ötv-ben már benne volt, hogy mennyi lesz a fizetése. Nem tudom támogatni a 40.000.- Ft-os összeget sem. Itt mindenkinek kiskapukat keresgessünk.
Olajos Mihály polgármester: Tudni kell, hogy 18 év után kaptam meg a maximum összeget, maximális szorzót. A parlament 2006-ban módosította a köztisztviselők béralapját 38.500 forintra. Az akkori képviselő-testület a maximális szorzót határoztam meg számomra. 7. alkalommal vagyok polgármester. Én főállásnak tekintettem a tisztséget, és én ebből élek. Az írásos előterjesztésben szereplő összeggel csökkent a keresetem, ez nagyon nagy összegű jövedelem kiesés. Az országban több példát láttunk már arra, hogy a polgármester fizetését jutalommal kompenzálták, és jutalom címen ismerték el a munkáját.
Tóthné Gara Márta alpolgármester: Nem jó a fizetéseket összehasonlítani. Az óvónők bérét most rendezték. Októberben volt egy javaslatom, hogy a polgármester költségtérítését kompenzáljuk valahogy. Véleményem szerint ez az előterjesztés nem jókor, nem jó időben történt. Várjunk még arra, hogy a kormányhoz beadott módosítási indítvány a polgármesterek bérezését átgondolja. Nem tudom támogatni az emelést. Meg kell nézni a költségvetést 2015. évben, előre támogatást nem szavaztatnék meg magamnak, és majd meglátjuk lehet-e nagyobb összegű jutalmat adni. Egy év múlva meglátjuk.
Szabó László képviselő: Kérném, hogy a bizottsági ülésekről minden képviselő külön kapjon meghívót, főleg akkor, ha jutalmazást beszélnek meg. Én is elmentem volna az ülésre. Ha elkezdődik a jutalmazási sorozat, hogy nézünk így az alpolgármester szemébe, aki eleve le kellett mondjon a tiszteletdíjáról.
Dr. Karancsi-Vámosi Margit: Emial-ben a képviselő-testületi meghívóval tájékoztattuk Önöket arról, hogy milyen időpontban lesznek a bizottsági ülések. Nem kell kiküldeni minden képviselőnek meghívót, előterjesztést, de amennyiben igény van, rá küldünk.
Kovács Imre képviselő: Kérjünk a kormányhivataltól állásfoglalást, vagy szakvéleményt a témában.

Tornyi Lajos képviselő: Nekem volt egy módosító indítványom a 2014. évre összesen 100.000.-Ft jutalom megállapításáról a polgármester részére, ezt most szóban terjesztettem elő, kérem erről döntsünk.
Olajos Mihály polgármester: Akkor már mindenki fejében kialakulhatott a döntés. Szavazzunk Tornyi Lajos  indítványáról. Kézfelnyújtással jelezzenek.

A döntéshozatalban résztvevők száma: 7 fő

A Képviselő-testület 2 igen (Harasztosi Gyula, Tornyi Lajos) szavazattal, 4 ellenvélemény és 1 fő tartózkodása (Olajos Mihály) mellett a következő határozatot hozta:
121/2014. (XII.17.)Önk. számú
HATÁROZAT
Szentpéterszeg Községi Önkormányzat Képviselő-testülete Olajos Mihály polgármester részére 2014. évben, október 13. és december 31. közötti időszakra 100.000.-Ft összegű jutalmat nem állapít meg.
Határidő: azonnal
Felelős:    Dr. Karancsi-Vámosi Margit jegyző

Egyebek A)
Olajos Mihály polgármester: Újra köszöntöm a mai közmeghallgatáson megjelent érdeklődőket. Folytatjuk az ülést az egyebek megtárgyalásával. Már ejtettem szót az első napirendi pont megtárgyalásánál a Hajdú-Bihari Önkormányzatok Vízmű Zrt. januártól bekövetkező bizonytalan ívóvíz közüzemi szolgáltatásáról. Döntést is hoztunk a szolgáltatás megszűnéséről, és arról, hogy új szolgáltatóval szerződünk le. A TRV Zrt.  januári kezdéssel kívánta volna átvenni az üzemeltetést, de egyenlőre az nem tisztázott, hogy mikortól tudjuk a szolgáltató váltást lebonyolítani, javaslom a 2015. 02. 28. napjával történő ivóvíz üzemeltetési és bérleti szerződés megszűntetését a Hajdú-Bihari Önkormányzatok Vízmű Zrt-vel. Amennyiben szükségeltetik, akkor egy ideiglenes szolgáltató megjelölésével a Magyar Energetikai és Közmű-szabályozási Hivatal fog kijelölni egy szolgáltatót, aki biztosítja az ivóvizet. Persze az is felmerülhet, hogy a váltás zökkenőmentes lesz, de egy ideiglenes szolgáltató kijelölése elengedhetetlen. Két szolgáltatóval vagyunk tárgyalási folyamatban, ebből az egyiket meg kell nevezni, akivel valószínűleg megkötjük az új üzemeltetési szerződést az ivóvíz szolgáltatásra.  Javaslom a debreceni szolgáltató kijelölését. Kérem a Hajdú-Bihari Önkormányzatok Vízmű Zrt-vel 2015. február 28. nappal fogadjuk el a közüzemi szerződés megszüntetését. Kérem kézfelnyújtással fogadják el a szolgáltatás megszűnésének részleteit, az új időpontot, és az új szolgáltató kijelölését.
A döntéshozatalban résztvevők száma: 7 fő
A Képviselő-testület 7 igen szavazattal a következő határozatot hozta:

122/2014. (XII.17.)Önk. számú

HATÁROZAT
Szentpéterszeg Községi Önkormányzat Képviselő-testülete úgy határoz, hogy a Hajdú-Bihari Önkormányzatok Zrt-vel 2015. 02. 28. napjával kívánja a ivóvíz üzemeltetési és bérleti szerződést megszüntetni. Az új szolgáltatóval létrejövő üzemeltetési szerződés megkötéséig a Magyar Energetikai és Közmű-szabályozási Hivatal jelöl ki szolgáltatót. A Képviselő-testület nyilatkozatában a Debreceni Vízmű Zrt-t kéri kijelölni. 
A Képviselő-testület megbízza Olajos Mihály polgármester, hogy a Magyar Energetikai és Közmű-szabályozási Hivatal felé a nyilatkozatot a döntésnek megfelelően küldje meg.

Határidő: azonnal

Felelős:    Olajos Mihály polgármester
Egyebek B)
Olajos Mihály polgármester: A védőnő kérelemmel fordult a képviselő-testülethez. Az óvodai-iskolai hallásvizsgálathoz kötelező előírás lesz egy készülés használata, mely jelenleg nem áll rendelkezésre a községben. A védőnő vállalkozásban látja el a feladatokat, és a kollégájával együtt tervezik beszerezni a műszert. Berettyóújfaluban is a területükhöz tartozik, vinnék a vizsgálatokhoz a berendezést, mely kb 185.000.- Ft-ba kerülne, és háromfelé osztódnának a költségek. 
Kovács Imre képviselő: El tudom fogadni a kérelmet, és az összegszerű megosztást is. Kié lesz a tulajdonjog?

Olajos Mihály polgármester: Mind a három fél, és közös tulajdonba lenne. Megkérek mindenkit arra, hogy amennyibe támogatják a berendezés megvételét, kézfelnyújtással jelezzék
A döntéshozatalban résztvevők száma: 7 fő

A Képviselő-testület 7 igen szavazattal a következő határozatot hozta:

HATÁROZAT
Szentpéterszeg Községi Önkormányzat Képviselő-testülete úgy határoz, hogy a beszerzési érték  - amely 185.000.-Ft - 1/3 összegével támogatja Ulics Istvánné védőnőt, és társát a hallásvizsgálathoz szükséges szűrőaudiométer berendezés (Hallásvizsgáló 9000 készülék) megvásárlásához, a vállalkozás keretében ellátott védőnői alap felszerelési előírások betartása érdekében azzal a kitétellel, hogy a használat, és tulajdonjoga egyenlő mértékben lesz a másik két féllel.

A képviselő-testület megbízza Olajos Mihály polgármestert, hogy a támogatás kifizetéséről gondoskodjon.

Határidő: azonnal

Felelős:    Olajos Mihály polgármester

Egyebek C)
Olajos Mihály polgármester: Két civil szervezet fordult kérelemmel fordult a képviselő-testülethez anyagi természetű nehézségeik kisegítése érdekében. Először a Polgárőr Egyesület kérelmét tárgyaljuk meg. 60.000.- Ft támogatást igényelnek, melyet főleg üzemanyag vásárlásra kívánnak fordítani. Minden évben hozzájárulunk a működési költségeik viseléséhez.
Tornyi Lajos képviselő: Javaslom, hogy adjuk meg a kért támogatást.
Olajos Mihály polgármester: Amennyiben nincs több hozzáfűznivaló, döntsünk arról, hogy odaítéljük-e a 60.000.- Ft-os támogatást a Szentpéterszegi Polgárőr Egyesületnek?
A döntéshozatalban résztvevők száma: 7 fő

A Képviselő-testület 6 igen szavazattal és egy tartózkodás mellett (Balogh Gyula) a következő határozatot hozta:

HATÁROZAT
Szentpéterszeg Községi Önkormányzat Képviselő-testülete úgy határoz, hogy a Szentpéterszegi Polgárőr Egyesület kérelmének megfelelően 60.000.- Ft-os összegű működési támogatást nyújt az Egyesület számára.
A képviselő-testület megbízza Olajos Mihály polgármestert, hogy a támogatás kifizetéséről gondoskodjon.

Határidő: azonnal

Felelős:    Olajos Mihály polgármester

Egyebek D)
Olajos Mihály polgármester: A Szentpéterszegi Önkéntes Tűzoltó Egyesület elnöke 50.000.- Ft támogatási kérelmet nyújtott be a képviselő-testülethez. Ők is minden évben segítséget kérnek. Általában a testülettől kapott támogatást versenyeken való részvételre vagy működésre használják fel.
Kovács Imre képviselő: Támogatni tudom a kérelmet.

Szabó László képviselő: Nyertes pályázaton a szertárat hozták rendbe, nagy beruházás volt. Támogatásra javaslom.
Olajos Mihály polgármester: Kérem döntsünk arról, hogy támogatjuk-e 50.000.- Ft-tal a Szentpéterszegi Önkéntes Tűzoltó Egyesületet?

A döntéshozatalban résztvevők száma: 7 fő

A Képviselő-testület 7 igen szavazattal a következő határozatot hozta:

125/2014. (XII.17.)Önk. számú

HATÁROZAT
Szentpéterszeg Községi Önkormányzat Képviselő-testülete úgy határoz, hogy a Szentpéterszegi Önkéntes Tűzoltó Egyesület számára 50.000.- Ft összegű vissza nem térítendő működési támogatást biztosít. 
A képviselő-testület megbízza Olajos Mihály polgármestert, hogy a támogatás kifizetéséről gondoskodjon.

Határidő: azonnal

Felelős:    Olajos Mihály polgármester

Olajos Mihály polgármester: Lakossági hozzászólás is van.
Balogh Gyula: Nekem kérdésem lenne a képviselő-testülethez. A 2014. évben a civilek támogatására 1 millió forint lett elkülönítve a költségvetésben. A Szentpéterszeg Jelenéért Jövőjéért Alapítványtól 100.000.- Ft-ot kaptak bizonyos civil szervezetek, ezen összegek felhasználásáról érdeklődöm.
Olajos Mihály polgármester: A civil szervezetek többsége kirándulásra használta fel az önkormányzati támogatást.
Egyebek E)
Olajos Mihály polgármester: Bányanyitás, beruházás lehetőségével kerestek fel az Agger Invest Kft-től. Autópálya építéshez ballaszt anyagra lesz szükség, ezért a környékünkön szeretnének bányát nyitni. Egy előzetes szándéknyilatkozat, és együttműködési megállapodás szükséges ahhoz, hogy a munkálatokat, előzetes méréseket el tudják kezdeni a településen. Kérem tárgyaljuk meg a lehetőséget. A beruházásnak előnyei is vannak. A költségeket vállalja a társaság, és ha találnak olyan földtulajdonost, aki 20 hektárt elad belekezdhetnek  az engedélyek beszerzésébe. Bányató lenne.
Szabó László képviselő: Kutakodtam egy kicsit a vállalkozás után, még csak 2014. november 01. nappal alakultak, ezért fenntartással kezelném a céget. Nem tudom, hogy mennyire bízhatunk bennük. 
Kovács Imre képviselő: Nem utasítom el kezdeményezést. Várjuk meg hogy találnak-e területet, földtulajdonost. Ha van földterület, amit eladásra szánnak, akkor döntsünk. A lakosságot  is kérdezzük meg, mondjanak véleményt. 
Balogh Gyula képviselő: Az utakat használják, megrongálódnak, ha itt bánya lesz.
Tórhné Gara Márta alpolgármester: A szándéknyilatkozattal a lehetőségét adjuk meg, hogy földműveseket kereshetnek, föld vásárlási szándékkal.
Olajos Mihály polgármester: Meg kell adni a lehetőséget.

Harasztosi Gyula képviselő: A döntésünk előtt kérjük ki a lakosság véleményét.

Balogh Gyula: Ebből nincs haszna az önkormányzatnak, csak annak, aki eladja földjét. 4-5 gazda rendelkezik 20 ha földterülettel helyben.
Szabó Sándor: A tóban hogy lesz víz? A bányába folynak majd? 
Kovács Imre képviselő: Balogh Gyula lakos gondolata megfontolandó. Kevés az esély arra, hogy több földtulajdonos adná el. Jó lenne ugyanakkor horgásztónak. 

Tornyi Lajos: Meg kell nézni mi lesz a negatív hatása, és azt hogy kötelez-e bennünket a szándéknyilatkozat más egyébre. Keressük meg a földtulajdonosokat, és nyilatkoztassuk őket.

Olajos Mihály polgármester: Csak fúrás után fogják megvenni a területeket, és akkor ha hasznosítható anyagot találnak.
Kovács Imre képviselő: Bányát beengedni hülyeség. Nem való nekünk. Halasszuk még el a döntést.
Harasztosi Gyula képviselő: Fenntartással kezelem, nem kötném meg. Károkat is okozhat. Én nem támogatom.
Olajos Mihály polgármester: Mindenki véleményét hallottuk bányaengedélyeztetési eljárással kapcsolatos szándéknyilatkozat és megállapodás megkötéséről. Kérem most döntsünk arról, hogy támogatjuk-e az Agger Invest Kft-t bányanyitási terveiben.
A döntéshozatalban résztvevők száma: 7 fő

A Képviselő-testület 6 ellen szavazattal  és egy fő tartózkodása (Olajos Mihály) mellett a következő határozatot hozta:

HATÁROZAT
Szentpéterszeg Község Önkormányzatának Képviselő-testülete úgy határoz, hogy nem támogatja az Agger Invest Kft (székhelye: 1147 Budapest, Telepes u. 63. 1/4) bányanyitással kapcsolatos kérését.

Határidő: azonnal

Felelős:    Olajos Mihály polgármester

EGYEBEK F)
Olajos Mihály polgármester: Megkérdezem a megjelent képviselőket és lakosokat arról, hogy van-e még megvitatnivaló téma? Nekem lenne még egy javaslatom, a Gyermekekért Alapítvány kuratóriumi tagságához. A testület úgy döntött, hogy abban a szervezetben, ahol alapító tag az önkormányzat, egy képviselő a testületből tisztséget vállal. Balogh Gyula már képviselő, és a kuratóriumi tagságról lemondana, javaslom a jegyző asszonyt a kuratóriumi tagságra. Változás bejelentést kell tenni.
Balog Gyula: Jelezni szeretném, hogy maradok kuratóriumi tag, mivel három tisztségviselő is azt mondta, hogy velem együtt lemond, és akkor megszűnne az alapítvány.

Kovács Imre képviselő: A többi civil szervezetben nincs olyan tisztségviselő, aki képviselő is. Ez csak ebben az alapítványban valósult meg.
Olajos Mihály polgármester: A többi alapítványnál nem vagyunk alapító tagok. Tekintettel Balogh Gyula kijelentésére, jegyző asszony kuratóriumi tagságára vonatkozó indítványomat most visszavonom.  

EGYEBEK G)

Olajos Mihály polgármester: Tájékoztatni szeretném még a lakosságot a Szegről-végről Szociális Szövetkezet jelenlegi állapotáról. Arról döntött az előző testület a ciklus végén, hogy lépjünk ki a szövetkezetből. Jelenleg a szövetkezetnek 70.000.- Ft-ja van, ami az alapító tagok tagsági díja, befizetése. Jelenleg a szövetkezet nem működik. A szövetkezet egyik alapító tagja volt az önkormányzatunk. Kovács Imre és Harasztosi Gyula képviselők kérték a tagfelvételt, és mivel ez nem történt meg, a szövetkezetből való kilépésről határozott a testület. Én annak idején elmondtam, hogy elszalasztjuk a pályázati lehetőségeket ezzel az elzárkózással. Az lesz a jövő, hogy az önkormányzat a közmunkaprogram eszközeit ingyenes használatra átadhatja a szövetkezetnek, ezzel elindítva a munkát. A közmunkát ebben a formában képzelik el. Ezen kívül a lakosok által begyűjtött termékek eladást is irányíthatná. A tegnapi nap folyamán volt egy taggyűlést előkésztő megbeszélés, ahol szó esett arról, hogy ki kellene bővíteni a tagságot. Harasztosi Gyula képviselő azóta már tag. 
Kovács Imre képviselő: Annak idején a szövetkezeti gyűlésen a téma rám volt kihegyezve, nem vettek fel. A testületi döntés, hogy lépjünk ki, azóta sem történt meg, a szövetkezet feje nem intézi. Az a véleményem, hogy nekünk saját tulajdonú szövetkezetet kell létrehozni. Én nem gondolom, hogy minősíthetetlen volt a szövetkezeti taggyűlésen a viselkedésem.  
Olajos Mihály polgármester: Nincs olyan szövetkezet, ahol többségben lehet az önkormányzat. 2 fő alapító tag tartós munkanélkülivel, és az önkormányzattal kellett megalakuljon. A belügyminisztérium ezekbe a szövetkezetekben képzeli el majd a közmunkát. A szövetkezeti taggyűlésen kell dönteni a kilépésről, és a többi tagnak fel kell ajánlani a tagi részjegyet.
Szabó László képviselő: A gond az, hogy a felügyelő bizottság, és a vezetés nem önkormányzati.
Dr. Karancsi-Vámosi Margit jegyző: Az összeférhetetlenség szabálya lépett életbe.
Roóné Gombos Andrea pénzügyi vezető: Vezető tisztségviselő nem lehet a polgármester semmilyen gazdasági társaságban.
Balogh Gyula: Meg kell oldani, valahogy azt, hogy az önkormányzat a szövetkezet munkáját ellenőrizni tudja. 

Olajos Mihály polgármester: Nekünk nem szabad kilépni. A szociális szövetkezeten belül a közfoglalkoztatás önfenntarthatósága lenne a célja. A szövetkezetből való kilépés nem volt kellően átgondolva. Nem szabad a közmunkásoktól ezt a lehetőséget elzárni.
Nagy Gyuláné: Nem akarjátok, hogy a közmunkások dolgozzanak.
Kovács Imre képviselő: Látható most is dolgoznak.

Olajos Mihály polgármester: A közmunka továbbfejlődése csak ebben a szövetkezetben történhetne meg. A három szövetkezetből, mely a településen van, kizárólag ebben van alapító tagsága az önkormányzatnak. Mi kiléptünk, de a szövetkezet még nem tette meg a lépéseket. 

Harasztosi Sándor: Én is tag vagyok ebben a szövetkezetben, és elmondhatom, hogy az egyik jelentkező személyével nekem is gondom volt. A gazdasági szervezetnek kell eldönteni,  hogy kivel akar dolgozni. Az önkormányzat már tag benne, és ha a képviselő is jelentkezik, akkor magánszemélyként van jelen. Az sem tetszik, és kérdezem milyen alapon vonja bárki is a másik tisztességét kétségbe?
Szabó Sándor: Én akkor ezt úgy értelmezem, hogy sem a polgármester, sem a képviselő nem lehet tisztségviselő a Szegről-Végről Szociális Szövetkezetben.
Olajos Mihály polgármester: 3200 település közül 96 önkormányzat tagja szociális szövetkezetnek. A közfoglalkoztatás komoly munka. Nem lehet elmenni mellettük, hogy ne fogjuk a kezüket. Úgy érzem, ebben a munkában hátráltatnak, ezért ha a testület nem segít, akkor a lakossághoz fordulok. A munkanélkülieknek a szövetkezetben ki kell majd termelni a munkabérüket, de ehhez egyszer el kell indulni. Nehéz feladat lesz. 
Kovács Imre képviselő: Harasztosi Sándorral emelt hangon mondtuk el a véleményünket. Én nem azt akarom, hogy a közfoglalkoztatottak ne boldoguljanak, csak nem értem, hogy két nem péterszegi szövetkezeti alapító tag miért akarja a péterszegi munkanélkülieket segíteni? Tájékoztatást kérek még a közhasznúak megvendégeléséről, a most történt paprikalopásról. Azt ajánlottam nekik, hogy ne fizessék ki, mert nincs olyan, hogy kollektív felelősség. A polgármester jutalmához pedig annyit szólok még a lakosságnak, hogy nem szavaztuk meg. A ciklus utolsó ülésén kellett volna erről beszélni véleményem szerint.
Harasztosi Gyula képviselő: A polgármester havi bére 166.000.- forinttal lett kevesebb. Az óvodavezető 346.000.- Ft-ot kap, a polgármester még 300.000.- forintot sem. Én tettem egy módosító indítványt arra, hogy a 2014. évben a fennmaradó 2,5 hónapra összesen 100.000.- forintos jutalmat ítéljünk oda, így lenne hasonló bére, mint az óvodavezetőnek, de nem került elfogadásra.
Balogh Gyula: Az előző ciklusban lényegesen jobb anyagi helyzetet teremtettünk, sok megvonással járt, de nem a polgármesterrel kell elkezdeni a falu pénzéből történő jutalmazást. Lehetne járdát javítani, az időseknek füvet nyírni ingyen. A kommunális adót pedig nem szabad eltörölni. Az előző ciklus utolsó ülésén döntöttünk arról, hogy a hanganyag még a választás előtt kerüljön fel. Csodálkozom a képviselőkön, hogy ezt nem kéritek számon.

Olajos Mihály polgármester: A közhasznúak megvendégelése egy ebéd volt, abból az alapanyagból rendeztük, amit ők termeltek meg. A paprika lopás súlyos dolog nem lehet elmenni mellette, minden dolgozó, aki akkor állományban volt ki fogja fizetni. Az én személyi juttatásaimra visszatérve elmondhatom, hogy 6 éve változatlan a fizetésem. 24 év alatt normális fizetésem volt. A 2014. évre pedig be volt tervezve a régi  polgármesteri bér, tehát ez az összeg rendelkezésre áll. Az önkormányzat pedig most azért van jó anyagi helyzetben, mert az állam visszavette az iskolát 2013. évtől, és a Gáborján –Esztár-Szentpéterszeg oktatási társulásnak vége van. Addig mi ragaszkodtunk az iskola működéséhez, és ebbe öltük bele a pénzt. Minden évben bérhitelt és működési hitelt kellett felvenni, egy éven belül csődbe mentünk volna, ha az iskolát továbbra mi tartjuk fenn. Konszolidált bennünket az állam, el tudtuk számolni a kiadásainkat. 
Vadász Gyula: Haladjunk, már eldöntötte a testület, hogy a polgármester nem kapja meg a jutalmat.
Kovács Imre képviselő: A tiszteletdíjas beterjesztés erkölcstelen. Központilag beszabályozták a polgármesterek bérét, amit nem kerülhetünk ki. Mindent ki kell adni.
Tóthné Gara Márta alpolgármester: Megszellőztetted a polgármester jutalmát. Én magam el tudom dönteni, nincs szükség arra, hogy a többi emberre támaszkodjak. Szerintem a téma szellőztetése a tisztességtelen. Helyzetbe hoztad Imre a képviselő-testületet, negatív értelemben. 
Olajos Mihály polgármester: A polgármesterek illetményének csökkentésével rossz döntést hozott a parlament a kisteleülésekre nézve. A kommunális adó eltörlését én sem javaslom.

Tornyi Lajos képviselő: Zárjuk le a témát. 
Olajos Mihály polgármester: A testület részéről befejezem az ülést, esetleg a lakosság részéről van-e még kérdés, érdeklődés?
Szabó Sándor: Szociális változások lesznek-e, vagy új adók kerülnek-e bevezetésre?
Olajos Mihály polgármester: Nem vetettünk ki új adót. Szociális területen jelentős változások lesznek. Amit már tudunk, hogy a lakásfenntartási támogatás 2015. 03. 01. napjával megszűnik. Az állam idáig 90 %-ban állta a lakásfenntartási támogatás költségeit, és az önkormányzatnak csak 10 %-át kellett kipótolni. Egy évben 7 millió forintot költöttünk rá. Forrás nélkül nem tudjuk, hogy ezután hogyan lehet majd megoldani a lakosság ez irányú támogatását. Az adóztatás nem megoldás. Földre, kéményre vessünk ki adót?   
Miklós Imréné: A buszmegállóban lévő várót kellene 3 oldalról elzárni,mert az utazóközönség nyakába folyik a víz. Csatorna sincs.
Olajos Mihály polgármester: A csatornát összetörik, a deszkázás csúnya lenne. A törhetetlen  üveg lenne a megoldása. 
Kiss Imre képviselő: Gyakran 7-8 óra körül viszik el a kukát a szállítók. Mindig 5-6 óra között vinnék, az jobb lenne.
Vadász Gyula: A buszközlekedésre szeretnék rákérdezni. Nincs járdasziget az iskolánál ahol a gyermekek fel tudnának szállni a buszra. Hencidán ezt már megcsinálták. Ha lenne járdasziget az iskolánál, akkor nem mehetne be a busz az iskoláig?
Olajos Mihály polgármester: Nem néztünk még utána ennek a felvetésnek, de nem elég a járdasziget, buszfordulót kellene kiépíteni.
Vadász Gyula: A törmelék és szerves anyag hulladéklerakó helye megváltozott. A temetőhöz már nem lehet lepakolni a szervez hulladékot.
Olajos Mihály polgármester: A temető melletti nádast Bakator Dezső megvette, és még az esztétikai látvány miatt is dönteni kellett a megszüntetésről. A Békás-gödör a helye a hulladékoknak, most csak traktorral lehet megközelíteni. 
Olajos Mihály: Amennyiben a lakosság részéről nincs több megbeszélni való a mai közmeghallgatással egybekötött képviselő-testületi ülést bezárom. 
K.m.f.


     Olajos Mihály



             Dr. Karancsi-Vámosi Margit

      polgármester

